จะเป็นอะไรไหมคะ ถ้าฉีดยาคุมเข็มที่2เมื่อวาน เเล้ววันนี้มี พสพ กับแฟนแล้วเเตกใน
สวัสดีค่ะ การใช้ยาคุมแบบฉีดคุมกำเนิดทุก 1 หรือ 3 เดือนนั้นเป็นการคุมกำเนิดที่มีประสิทธิภาพสูง โอกาสตั้งครรภ์ขณะฉีดยามีน้อยกว่า 1% ควรเริ่มฉีดภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฉีดเวลาอื่นควรรอให้ครบ 7 วันโดยหากเป็นการฉีดต่อเข็ม และไปฉีดตรงตามแพทย์นัด คลาดเคลื่อนไม่เกิน 1 สัปดาห์นั้น สามารถมีเพศสัมพันธ์ได้ทันที ไม่ต้องรอให้ครบ 7 วันค่ะ ดังนั้นกรณีนี้โอกาสตั้งครรภ์มีน้อยมาก ให้กลับไปฉีดยาต่อตามนัดทุกครั้งต่อไป